### | | | | --- | --- | | | | | --- | | **Byråd** 29. januar 2019 Sagsnr. 710-2017-39004 Dok.nr. 710-2019-14564 Sagsbehandler DPABS | | 13.                 Anlægsbevilling til udvidelse af [adresse] i [adresse] - Åbent

###

|  |  |
| --- | --- |
| Tidl. politisk behandling | BY, 26.06.18, pkt. 114 |
| Forventet sagsgang | BS-U, TM-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til
dispositionsforslag og anlægsbevilling til udvidelse af daginstitutionen
Børnehuset Mælkevejen i [adresse] med 32 ekstra vuggestuepladser. Udvidelsen er
begrundet i en stigende mangel på 0-2-års pladser i [adresse] bl.a. som følge af,
at det er vanskeligt at rekruttere det ønskede antal dagplejere i området.

Byrådet godkendte på sit møde 26. juni 2018, at [adresse]
[adresse] skal udbygges med 32 ekstra vuggestuepladser ud over den nuværende
vuggestuegruppe med 12 pladser. I sagen blev der givet et tillæg til
rådighedsbeløbet på 3,5 mio. kr. ud over det allerede afsatte rådighedsbeløb på
3,3 mio. kr. svarende til et samlet rådighedsbeløb på 6,8 mio. kr. Der blev
heraf givet en anlægsbevilling på 550.000 kr. til projektering m.m.

I forbindelse med udarbejdelse af projektforslaget er der
ved en fejl udarbejdet et projektforslag med en samlet kapacitet på 32
vuggestuepladser, og ikke med 32 ekstra vuggestuepladser ud over den nuværende
vuggestuegruppe på 12 pladser.

Som følge heraf har det været nødvendigt at ændre og udvide
projektet for at kunne etablere 32 ekstra vuggestuepladser.

RUBOW Arkitekter har i samarbejde med forvaltningen
revideret projektet og udarbejdet et nyt dispositionsforslag. Som bilag er der
vedlagt et dispositionsforslag, der viser tilbygning til [adresse].

For at kunne gennemføre det tilrettede projekt søges
rådighedsbeløbet forøget med 1,25 mio. kr., så den samlede anlægssum inkl.
projektering udgør 8,05 mio. kr.

Byggeriet udføres i perioden september 2019 – maj 2020, så
de nye lokaler forventes klar til brug juli 2020.

**VURDERING**

Det vurderes, at etablering af 32 ekstra vuggestuepladser
kan dække pasningsbehovet i [adresse] i de kommende år, hvis antallet af
dagplejere i området kan opretholdes.

Projektet omfatter en tilbygning på ca. 200 m². Desuden
udføres ombygninger i et mindre omfang i den eksisterende daginstitution. Tilbygningen
indeholder tre opholdsrum og et nyt puslerum. Øvrige puslerum bevares.
Garderober bevares og udvides svarende til de nye vuggestuepladser. De
ombyggede arealer udgør ca. 80 m².

I forbindelse med udbygningen er det nødvendigt at inddrage
en del af vuggestuens nuværende legearealer. Til erstatning herfor og til de
nye vuggestuepladser etableres yderligere legeplads til vuggestuen.

Der vil i byggeperioden være væsentlige gener for børn og
personale, hvorfor der vil være behov for genhusning af en del af børnene.
Dette vil ske i en lejet pavillon, der midlertidigt opstilles ved
institutionen. Der forventes en genhusningsperiode på 12 måneder.

**ØKONOMI**

Det reviderede og udvidede projekt medfører, at den samlede
udgift til projektet vurderes til 8,05 mio. kr. Det er 1,25 mio. kr. dyrere end
ved byrådsbehandlingen i juni 2018.

Det foreslås, at merudgiften finansieres af det afsatte
rådighedsbeløb i 2019 til ”Pulje til etablering af vuggestuepladser som følge
af kapacitetsanalysen på dagtilbudsområdet [adresse]”. Der er i 2019 afsat 10,075
mio. kr.

Byrådet har på sit møde 26. juni 2018 givet en anlægsbevilling
på 550.000 kr. til projektering af udvidelsen af [adresse].

Der søges således i denne sag om en anlægsbevilling på 7,5
mio. kr. til projektets gennemførelse, så den samlede anlægsbevilling er på
8,05 mio. kr.

Projektets samlede anlægsøkonomi opgjort på aktiviteter
fremgår af nedenstående:

|  |  |
| --- | --- |
| **Aktivitet** | **Budget kr.** |
| Håndværkerudgifter inkl. ude-arealer og uforudsete udgifter | 5.830.000 kr. |
| Ekstern rådgivning | 831.000 kr. |
| Intern bygherrerådgivning | 158.000 kr. |
| Etablering af parkeringspladser | 100.000 kr. |
| Genhusningsomkostninger til leje af midlertidig opstillet  pavillon ved institutionen, inkl. opstilling og nedtagning mv. | 722.000 kr. |
| Løst inventar | 80.000 kr. |
| Grete Jacobsen, der bl.a. dækker byggesagsomkostninger, forundersøgelser, børnegarderober, pulseborde, krybber mm. | 329.000 kr. |
| **Anlægsudgifter i alt** | **8.050.000 kr.** |

Drift af en vuggestueplads koster netto ca. 8.300 kr. mere
pr. plads pr. år end en dagplejeplads. Der er i budgettet afsat ca. 200.000 kr.
mere pr. år svarende til drift af 24 pladser. Da alle 32 pladser forventes
ibrugtaget fra start, er der en merudgift til drift på 66.000 kr. pr. år.
Merudgiften håndteres i forbindelse med den tekniske budgetlægning for 2020-23.

Fra og med 2020 forventes den årlige merdriftsudgift til
bygningsdrift af udgøre 98.000 kr. og ikke 45.000 kr. årligt som oplyst i sagen
26. juni 2018. Merudgiften til bygningsdrift på 53.000 kr. pr. år indarbejdes i
det tekniske budget for 2020-23.

I 2019 vil der være merudgifter til drift af vuggestuepladser,
da der allerede fra marts 2018 er sket en merindskrivning i [adresse]
[adresse]. Herudover vil der i 2019 være udgifter til genhusning. Der er i
budgettet for 2019 afsat 45.000 kr. til dækning af driftsudgifter i forbindelse
med genhusning.

**INDDRAGELSE**

Dispositionsforslaget til etablering af 32 vuggestuepladser
ved [adresse] er udarbejdet af arkitektfirmaet RUBOW i samarbejde
med forvaltningen. Der er nedsat en administrativ arbejdsgruppe bestående af
dagtilbudschef, repræsentant fra [adresse] forældrebestyrelse,
ledelse, arbejdsmiljørepræsentant samt repræsentanter fra [adresse]. Den
administrative arbejdsgruppe vil i samarbejde med arkitektfirmaet RUBOW
viderebearbejde dispositionsforslaget.

**INDSTILLING**

Direktøren for Børn og Skole indstiller til Byrådet:

1.
At dispositionsforslaget vedrørende udvidelse af [adresse] i
[adresse] med 32 vuggestuepladser godkendes.

2.
At der gives en anlægsbevilling på 7,5
mio. kr. til udvidelse af [adresse].

3.
At anlægsbevillingen til udvidelsen
finansieres af det afsatte rådighedsbeløb i 2018 på 6,25 mio. kr., og 1,25 mio.
kr. finansieret af rådighedsbeløbet i 2019 til ’Pulje til etablering af
vuggestuepladser som følge af kapacitetsanalysen på dagtilbudsområdet 2018-2022’.

4.
At de øgede afledte driftsudgifter på 119.000
kr. pr. år indarbejdes i budget 2020-23.

**BESLUTNING**

***Børne- og Skoleudvalget, 17. januar 2019:***

Fraværende:Erling Pedersen

Indstilles godkendt.

***Teknik- og Miljøudvalget, 17. januar 2019:***

Fraværende:Ingen

Indstilles godkendt.

***Økonomiudvalget, 22. januar 2019:***

Fraværende:Ingen

Indstilles godkendt.

**Bilag**

|  |  |
| --- | --- |
| Dispositionsforslag, tilbygning [adresse], 19-01-09 | 710-2019-5354 |